Държавен вестник, бр. 38, 2021 г., стр. 141

БРОЙ  38	
Д Ъ Р Ж А В Е Н  В Е С Т Н И К 	
СТР.  141  
226 
 
4          Ефекти от повредите или неизправностите 
 
4.1       Общи положения 
 
Ограниченията за безопасна работа, специалните процедури за управление и всички 
експлоатационни ограничения се разглеждат и разработват на базата на пълномащабни 
изпитвания, проведени чрез симулиране на възможни повреди на оборудването. 
 
Повредите, които трябва да бъдат разгледани, са тези, които водят до значителни или по-
тежки ефекти, определени на база анализа на характера и последствията от 
неизправностите или друг подобен анализ. 
 
Повредите, които подлежат на проверка, се съгласуват между производителя на 
плавателния съд и Администрацията и всяка отделна повреда се проверява постепенно. 
 
4.2       Цели на изпитванията 
 
Проверката на всяка неизправност трябва да доведе до: 
 
.1 
определяне на ограниченията за безопасна експлоатация на плавателния съд 
по време на повреда, преминаването на които повредата ще доведе до 
влошаване отвъд ниво на безопасност 2; 
 
.2 
определяне на действията на членовете на екипажа, ако има такива, за 
свеждане до минимум или противодействие на ефектите от повредата; и 
 
.3 
определяне на ограниченията за плавателните съдове или машините, които 
трябва да се спазват, за да се даде възможност на плавателния съд да се 
придвижи до място за убежище при наличие на неизправност. 
 
4.3       Повреди, които подлежат на проверка 
 
Повредите в оборудването включват, но не се ограничават до 
следното: 
 
.1         пълна загуба на задвижваща мощност; 
.2         пълна загуба на подемна мощност (за превозни средства на въздушна 
възглавница и неводоизместващи плавателни съдове); 
.3         пълна неизправност в управлението на една система за задвижване; 
.4 
инцидентно нежелано/неумишлено прилагане на пълна тяга на задвижване 
(положителна или отрицателна) върху една система; 
.5         неизправност в управлението на една система за управление на посоката; 
.6         инцидентно пълно отклонение на една система за управление на посоката; 
.7         неизправност в управлението на системата за контрол на  диферента; 
.8         инцидентно нежелано/неумишлено пълно отклонение на един елемент на 
системата за контрол на  диферента; и 
.9         пълна загуба на електрозахранване. 
 
Повредите трябва да представят в пълна степен работното състояние и да се симулират 
възможно най-точно при най-критичната маневра на плавателния съд, при която 
неизправността ще има максимален ефект.
227 
4.4       Изпитване „кораб в покой“ 
 
С цел да се установят движенията на плавателния съд и посоката спрямо вятъра и вълните, 
за определяне на условията за евакуация на плавателния съд, плавателният съд се спира и 
всички основни двигатели се изключват за достатъчен период от време, за да се 
стабилизира посоката на движение на плавателния съд спрямо вятъра и вълните.   Това 
изпитване се провежда на база възможностите да се установят модели на поведение на 
конструкцията на „кораба в покой“ при различни състояния на вятъра и морето. 
 
ПРИЛОЖЕНИЕ 10 
 
КРИТЕРИИ ЗА ИЗПИТВАНЕ И ОЦЕНКА НА СЕДАЛКИТЕ ЗА ПЪТНИЦИТЕ И 
ЕКИПАЖА 
 
1          Цел и обхват 
 
Целта на тези критерии е да се предвидят изисквания за седалките на пътниците и екипажа, 
анкерното закрепване на седалките и аксесоарите на седалките и тяхното монтиране, за да 
се сведат до минимум нараняванията на пътниците и/или препречването на 
изходите/входовете, в случай че плавателният съд претърпи сблъсък. 
 
2          Статични изпитвания на седалките 
 
2.1       Изискванията на настоящия раздел са приложими за всички седалки на 
пътниците и екипажа. 
 
2.2       Всички седалки, за които се прилага настоящият параграф, заедно с техните опори и 
палубни закрепващи механизми, трябва да бъдат проектирани така, че да издържат най-
малко на следните статични сили, прилагани по направлението на плавателния съд: 
 
.1         посока напред: сила от 2,25 kN; 
 
.2         посока назад: сила от 1,5 kN; 
 
.3         напречна посока: сила от 1,5 kN; 
 
.4         вертикално надолу: сила от 2,25 kN; и 
 
.5         вертикално нагоре: сила от 1,5 kN. 
 
Седалката се състои от рамка, дъно и облегалка.   Силите, прилагани върху седалката в 
посока напред или назад, се прилагат хоризонтално върху облегалката на седалката на 350 
mm над дъното на седалката.  Силите, прилагани върху седалката в напречна посока, се 
прилагат хоризонтално върху дъното на седалката.  Вертикалните сили нагоре трябва да 
бъдат равномерно разпределени в ъглите на долната рамка на седалката.  Вертикалните 
сили надолу трябва да бъдат равномерно разпределени по дъното на седалката. 
 
Ако даден модул за сядане се състои от повече от едно място, тези сили се прилагат 
едновременно върху всяко място за сядане по време на изпитванията. 
 
2.3       При прилагане на силите върху седалката се взема предвид посоката, в която 
седалката е обърната в плавателния съд.  Например, ако седалката е обърната настрани, 
напречната сила на плавателния съд се прилага пред и зад седалката, а силата в посока 
напред на плавателния съд се прилага напречно върху седалката.